CELEX: 32020D0904
Language: mt
Date: 2020-06-29 00:00:00
Title: Deċiżjoni tal-Kunsill (PESK) 2020/904 tad-29 ta’ Ġunju 2020 li temenda d-Deċiżjoni (PESK) 2017/1424 fir-rigward tad-data ta' skadenza għall-appoġġ tal-attivitajiet tal-OSKE relatati mat-tnaqqis ta' armi ħfief, ta' kalibru żgħir u munizzjon konvenzjonali fir-Repubblika tal-Maċedonja ta' Fuq u fil-Georgia

30.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/34
               
            
         DEĊIŻJONI TAL-KUNSILL (PESK) 2020/904
         tad-29 ta’ Ġunju 2020
         li temenda d-Deċiżjoni (PESK) 2017/1424 fir-rigward tad-data ta' skadenza għall-appoġġ tal-attivitajiet tal-OSKE relatati mat-tnaqqis ta' armi ħfief, ta' kalibru żgħir u munizzjon konvenzjonali fir-Repubblika tal-Maċedonja ta' Fuq u fil-Georgia
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fl-4 ta' Awwissu 2017 il-Kunsill adotta d-Deċiżjoni (PESK) 2017/1424 (1), li tipprevedi perijodu ta' implimentazzjoni ta' 36 xahar mid-data tal-konklużjoni tal-ftehim ta' finanzjament imsemmi fl-Artikolu 3(3) ta' dik id-Deċiżjoni, għall-attivitajiet imsemmija fl-Artikolu 1 tagħha.
                  
               
                     (2)
                  
                  
                     Il-ftehim ta' finanzjament mas-Segretarjat tal-Organizzazzjoni għas-Sigurtà u l-Kooperazzjoni fl-Ewropa (OSKE), li hija l-entità implimentattiva għad-Deċiżjoni (PESK) 2017/1424, ġie ffirmat fis-7 ta' Settembru 2017 u jiskadi fis-6 ta' Settembru 2020.
                  
               
                     (3)
                  
                  
                     Fis-27 ta' April 2020, il-Forum għall-Kooperazzjoni fil-Qasam tas-Sigurtà tal-OSKE talab estensjoni mingħajr spejjeż ta' sitt xhur tal-perijodu ta' implimentazzjoni tad-Deċiżjoni (PESK) 2017/1424 sas-6 ta' Marzu 2021, minħabba l-pandemija tal-COVID-19 u r-restrizzjonijiet fuq l-ivvjaġġar internazzjonali.
                  
               
                     (4)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2017/1424 ma għandha l-ebda implikazzjoni fir-rigward tar-riżorsi finanzjarji sas-6 ta' Marzu 2021.
                  
               
                     (5)
                  
                  
                     Jenħtieġ li d-Deċiżjoni (PESK) 2017/1424 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2017/1424 hija emendata kif ġej:
            
                        (1)
                     
                     
                        it-titolu huwa sostitwit b'dan li ġej:
                        "Id-Deċiżjoni tal-Kunsill (PESK) 2017/1424 tal-4 ta' Awwissu 2017 b'appoġġ għall-attivitajiet tal-OSKE biex jitnaqqas ir-riskju tat-traffikar illeċitu u l-akkumulazzjoni eċċessiva ta' armi ħfief u ta' kalibru żgħir u munizzjon konvenzjonali fir-Repubblika tal-Maċedonja ta' Fuq u fil-Georgia";
                     
                  
                        (2)
                     
                     
                        L-Artikolu 5(2) huwa sostitwit kif ġej:
                        
                           "2.   Din id-Deċiżjoni għandha tiskadi fis-6 ta' Marzu 2021.".
                        
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-29 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  Deċiżjoni tal-Kunsill (PESK) 2017/1424 tal-4 ta' Awwissu 2017 b'appoġġ għall-attivitajiet tal-OSKE biex jitnaqqas ir-riskju tat-traffikar illeċitu u l-akkumulazzjoni eċċessiva ta' armi ħfief u ta' kalibru żgħir u munizzjon konvenzjonali fl-Eks-Repubblika Jugoslava tal-Maċedonja u l-Georgia (ĠU L 204, 5.8.2017, p. 82).